Hej Bolius


Plantede æbletræer for 40 år siden. I år 2018 var det slemt med brune pletter under skrællen på æblerne på mange forskellige æblesorter? 


Hilsen Arnold H


Æblerne fra i år er fyldt med brune pletter, selvom det er forskellige sorter?
Hej Arnold


 Jeg vil ud fra dine oplysninger og uden foto af æblerne stille følgende diagnose på dine problemer: 


Den meget anderledes sommer, vi havde i 2018, gav mange problemer med mange æbler.


 Sygdommen må være Gloesporium råd, som er en svampesygdom, som inficerer æblerne de sidste 1-2 måneder inden de høstes.


Symptomerne ses som rådpletter under skrællen, som til sidst ødelægger hele æblet, det rådner simpelthen.


Kan angribe alle æblesorter. Hvis æblerne er angrebet, er der faktisk ikke meget, som du kan gøre. Æblerne skal efter plukningen opbevares tørt og køligt.


Angrebne æbler kasseres straks, inden sygdommen breder sig til de sunde æbler.

